CELEX: 32013R0069
Language: da
Date: 2013-01-23 00:00:00
Title: Kommissionens gennemførelsesforordning (EU) nr. 69/2013 af 23. januar 2013 om tarifering af varer i den kombinerede nomenklatur

26.1.2013   
            
            
               DA
            
            
               Den Europæiske Unions Tidende
            
            
               L 26/1
            
         KOMMISSIONENS GENNEMFØRELSESFORORDNING (EU) Nr. 69/2013
   af 23. januar 2013
   om tarifering af varer i den kombinerede nomenklatur
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.
            
         
               (2)
            
            
               Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvist er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.
            
         
               (3)
            
            
               Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2, ud fra den begrundelse, der er anført i kolonne 3.
            
         
               (4)
            
            
               Det er hensigtsmæssigt, at bindende tariferingsoplysninger, der er meddelt af medlemsstaternes toldmyndigheder i forbindelse med tarifering af varer i den kombinerede nomenklatur, og som ikke er i overensstemmelse med fællesskabsretten fastsat i denne forordning, fortsat kan påberåbes af modtageren i henhold til bestemmelserne i artikel 12, stk. 6, i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (2) i et tidsrum på tre måneder.
            
         
               (5)
            
            
               Foranstaltningerne i denne forordning er i overensstemmelse med udtalelse fra Toldkodeksudvalget —
            
         VEDTAGET DENNE FORORDNING:
   Artikel 1
   De varer, der er anført i kolonne 1 i tabellen i bilaget, tariferes i den kombinerede nomenklatur i den i kolonne 2 i tabellen nævnte KN-kode.
   Artikel 2
   Bindende tariferingsoplysninger, der er meddelt af medlemsstaternes toldmyndigheder, og som ikke stemmer overens med denne forordning, kan fortsat påberåbes i henhold til bestemmelserne i artikel 12, stk. 6, i forordning (EØF) nr. 2913/92 i et tidsrum på tre måneder.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 23. januar 2013.
      
         
            På Kommissionens vegne For formanden
         
         Algirdas ŠEMETA
         
            Medlem af Kommissionen
         
      
   
   
      (1)  EFT L 256 af 7.9.1987, s. 1.
   
      (2)  EFT L 302 af 19.10.1992, s. 1.
   
      BILAG
      
                  Varebeskrivelse
               
               
                  Tarifering
                  (KN-kode)
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Et apparat, der kan modtage, optage eller gengive audio og video (en såkaldt digital mediemodtager) af cylindrisk form med dimensionerne ca. 13 cm (diameter) og 19 cm (højde).
                              Apparatet består af følgende komponenter:
                              
                                          —
                                       
                                       
                                          en mikroprocessor
                                       
                                    
                                          —
                                       
                                       
                                          en harddisk på 500 GB
                                       
                                    
                                          —
                                       
                                       
                                          et alfanumerisk display
                                       
                                    
                                          —
                                       
                                       
                                          en infrarødmodtager til fjernbetjeningen.
                                       
                                    Det er forsynet med følgende grænseflader:
                              
                                          —
                                       
                                       
                                          USB
                                       
                                    
                                          —
                                       
                                       
                                          Ethernet
                                       
                                    
                                          —
                                       
                                       
                                          HDMI, S-video samt udgange til kompositvideo og komponentvideo
                                       
                                    
                                          —
                                       
                                       
                                          digital optisk, digital koaksial og analog lydudgang.
                                       
                                    Apparatet er desuden forsynet med kontrolknapper og leveres med en fjernbetjening.
                              Apparatet kan modtage digitale lyd- og videosignaler fra en ekstern kilde (f.eks. en router, en automatisk databehandlingsmaskine, et digitalkamera eller en usb-hukommelse). Dataene kan lagres på apparatets harddisk. Dataene gengives via en skærm, et tv-apparat eller et stereoanlæg.
                              Apparatet giver ikke adgang til internettet.
                           
                        
               
                  8521 90 00
               
               
                  Tarifering i henhold til almindelig tariferingsbestemmelse 1 og 6 vedrørende den kombinerede nomenklatur og teksten til KN-kode 8521 og 8521 90 00.
                  På grund af sine særlige karakteristika, nemlig muligheden for at modtage, optage og gengive videosignaler fra forskellige kilder samt harddiskens størrelse, anses apparatet for at være en videooptager eller videogengiver henhørende under pos. 8521.
                  Apparatet skal derfor tariferes som en videooptager eller videogengiver under KN-kode 8521 90 00.
               
            
                  
                              2.
                           
                           
                              Et apparat, der kan modtage, optage eller gengive audio og video (en såkaldt digital mediemodtager) af cylindrisk form med dimensionerne ca. 13 cm (diameter) og 19 cm (højde).
                              Apparatet består af følgende komponenter:
                              
                                          —
                                       
                                       
                                          en mikroprocessor
                                       
                                    
                                          —
                                       
                                       
                                          en infrarødmodtager til fjernbetjeningen
                                       
                                    
                                          —
                                       
                                       
                                          et alfanumerisk display.
                                       
                                    Det er forsynet med følgende grænseflader:
                              
                                          —
                                       
                                       
                                          USB
                                       
                                    
                                          —
                                       
                                       
                                          Ethernet
                                       
                                    
                                          —
                                       
                                       
                                          HDMI, S-video samt udgange til kompositvideo og komponentvideo
                                       
                                    
                                          —
                                       
                                       
                                          digital optisk, digital koaksial og analog lydudgang
                                       
                                    
                                          —
                                       
                                       
                                          en åbning til isætning af harddisk.
                                       
                                    Apparatet er desuden forsynet med kontrolknapper og leveres med en fjernbetjening.
                              Apparatet kan modtage digitale lyd- og videosignaler fra en ekstern kilde (f.eks. en router, en automatisk databehandlingsmaskine, et digitalkamera eller en usb-hukommelse). Dataene kan lagres på en harddisk, der isættes efter import. Dataene gengives via en skærm, et tv-apparat eller et stereoanlæg.
                              Apparatet giver ikke adgang til internettet.
                           
                        
               
                  8521 90 00
               
               
                  Tarifering i henhold til almindelig bestemmelse 1, 2 a) og 6 vedrørende den kombinerede nomenklatur og teksten til KN-kode 8521 og 8521 90 00.
                  Da apparatet rummer alle de elektroniske dele, der er nødvendige for at kunne optage eller gengive video i henhold til pos. 8521, undtagen harddisken, anses det for at fremtræde som en i det væsentlige komplet eller færdig vare henhørende under pos. 8521, jf. almindelig bestemmelse 2 a).
                  Apparatet skal derfor tariferes som en ukomplet videooptager eller videogengiver under KN-kode 8521 90 00.
               
            
                  
                              3.
                           
                           
                              Et apparat, der kan modtage og behandle audio (en såkaldt digital audio streamer) med hoveddimensionerne ca. 19 × 9 × 8 cm.
                              Apparatet består af følgende komponenter:
                              
                                          —
                                       
                                       
                                          en mikroprocessor
                                       
                                    
                                          —
                                       
                                       
                                          et vakuumfluorescensdisplay med en opløsning på 320 × 32 gråtonepixels
                                       
                                    
                                          —
                                       
                                       
                                          et on-screen ur med alarm
                                       
                                    
                                          —
                                       
                                       
                                          en infrarødmodtager til fjernbetjeningen.
                                       
                                    Det er forsynet med følgende grænseflader:
                              
                                          —
                                       
                                       
                                          Ethernet
                                       
                                    
                                          —
                                       
                                       
                                          trådløs Ethernet
                                       
                                    
                                          —
                                       
                                       
                                          digital optisk, digital koaksial og analog lydudgang
                                       
                                    
                                          —
                                       
                                       
                                          stik til hovedtelefoner.
                                       
                                    Apparatet leveres med en fjernbetjening.
                              Apparatet kan enten fungere enkeltstående, hvor det er forbundet med et internet-netværk (uden en automatisk databehandlingsmaskine) eller med software, der kører på en automatisk databehandlingsmaskine.
                              Apparatet kan gengive lydfiler, der er lagret i den automatiske databehandlingsmaskine eller en hvilken som helst internetradio.
                           
                        
               
                  8519 89 19
               
               
                  Tarifering i henhold til almindelig tariferingsbestemmelse 1 og 6 vedrørende den kombinerede nomenklatur og teksten til KN-kode 8519, 8519 89 og 8519 89 19.
                  Apparatet er med sine karakteristika konstrueret til at modtage og behandle lyd enten direkte fra internettet eller en automatisk databehandlingsmaskine og videregive den til en række audioapparater.
                  Apparatet skal derfor tariferes under KN-kode 8519 89 19 som andre lydgengivere uden indbygget lydoptager.